

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ   
ՍՅՈՒՆԻՔԻ ՄԱՐԶ  
ՔԱՋԱՐԱՆ ՀԱՄԱՅՆՔ**

**գիծ**

|  |  |
| --- | --- |
| **ք. Քաջարան** | **12/09/2025** |

**ԱՐՁԱՆԱԳՐՈՒԹՅՈՒՆ N 7/9  
ԱՎԱԳԱՆՈՒ ՀԵՐԹԱԿԱՆ ՆԻՍՏԻ**

Համայնքի ավագանու նիստին ներկ էին ավագանու՝ 9 անդամներ:

Բացակա էին` Կարեն Աթայանը, Համլետ Ալավերդյանը, Զոհրապ Առաքելյանը, Կարեն Համբարձումյանը, Հովիկ Մարգարյանը, Գոհար Վարդանյանը

**Համայնքի ղեկավարի հրավերով ավագանու նիստին մասնակցում էին` Լիլիթ Գաբրիելյանը, Նաիրա Գևորգյանը, Ռուզաննա Առաքելյանը, Մարի Հակոբյանը, Գայանե Ստեփանյանը, Աննա Կարապետյանը, Սիրանույշ Անդրեասյանը, Վիլեն Գրիգորյանը, Հակոբ Խաչատրյանը, Վահագն Ստեփանյանը, Վիլիկ Համբարձումյանը և Գարեգին Գաբրիելյանը**

**Նիստը վարում էր համայնքի ղեկավար` Մանվել Փարամազյանը․**

**Նիստն արձանագրում էր աշխատակազմի քարտուղար` Մագաղատ Ավետիսյանը**

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ 2025 ԹՎԱԿԱՆԻ ՍԵՊՏԵՄԲԵՐԻ 12-Ի ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ***

**(Զեկ. ՄԱՆՎԵԼ ՓԱՐԱՄԱԶՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 14-րդ հոդվածի 6-րդ մասի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին ***որոշում է․***

Հաստատել Հայաստանի Հանրապետության Սյունիքի մարզի Քաջարան համայնքի ավագանու յոթերորդ նստաշրջանի 2025 թվականի սեպտեմբերի 12-ի նիստի օրակարգը․

1.Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի թիվ 106-Ն որոշման №1, №2, № 3 և № 6 հավելվածները նոր խմբագրությամբ հաստատելու մասին։

2.Հայաստանի Հանրապետության Սյունիքի մարզի Քաջարան համայնքի 2025 թվականի բյուջեի երկրորդ եռամսյակային հաշվետվության կատարման մասին։

3.Հայաստանի Հանրապետության Սյունիքի մարզի Քաջարան համայնքի 2026-2028 թվականների միջնաժամկետ ծախսերի ծրագիրը հաստատելու մասին։

4.Հայաստանի Հանրապետության Սյունիքի մարզի Քաջարան համայնքի հողային հաշվեկշռին համաձայնություն տալու մասին։

5.Հայաստանի Հանրապետության Սյունիքի մարզի Քաջարան համայնքի ցամաքային տարածքի ծածկույթի դասակարգմանը համաձայնություն տալու մասին։

6.Հայաստանի Հանրապետության Սյունիքի մարզի Քաջարան համայնքի Քաջարան քաղաքի Լեռնագործներ փողոց 11 շենք 35 տարածքի հասցեում գտնվող Անդրանիկ Վաչոյի Գալստյանին սեփականության իրավունքով պատկանող տարածքը վարձակալելու և «Քաջարանի համայնքապետարանի գրադարանային միավորում» համայնքային ոչ առևտրային կազմակերպությանը անհատույց օգտագործման իրավունքով տրամադրելու մասին։

7.Հայաստանի Հանրապետության Սյունիքի մարզի Քաջարան համայնքի վարչական տարածքում հողամասերի նպատակային նշանակության փոփոխության նպատակով Սյունիքի մարզի Քաջարան համայնքի համակցված փաստաթղթում նախատեսվող փոփոխություններին հավանություն տալու մասին։

8.Քաջարան համայնքի վարչական տարածքում գտնվող համայնքի սեփականություն հանդիսացող հողամասերը հրապարակային սակարկություններով (աճուրդով) վաճառելու մասին։

9.«ԱԺԴԱՆԱԿ» սահմանափակ պատասխանատվությամբ ընկերության կողմից «Հայաստանի Հանրապետության Սյունիքի մարզի քաղաք Քաջարանի մոնցոնիտների հանքավայրից օգտակար հանածոյի արդյունահանում, ընդերքօգտագործում» նախատեսվող գործունեությանը նախնական համաձայնություն տալու վերաբերյալ:

10.«Հայաստանի Հանրապետության Սյունիքի մարզի Քաջարանի համայնքապետարանի աշխատակազմ» համայնքային կառավարչական հիմնարկի կանոնադրությունը նոր խմբագրությամբ հաստատելու և ՀՀ Սյունիքի մարզի Քաջարան համայնքի ավագանու 2019 թվականի դեկտեմբերի 23-ի թիվ 47-Ա որոշումն ուժը կորցրած ճանաչելու մասին։

11.Հայաստանի Հանրապետության Սյունիքի մարզի Քաջարան համայնքի «Քաջարանի թիվ 2 մսուր մանկապարտեզ» համայնքային ոչ առևտրային կազմակերպության տնօրենի թեկնածությանը համաձայնություն տալու մասին։

12.Հայաստանի Հանրապետության Սյունիքի մարզի Քաջարան համայնքի «Քաջարանի թիվ 3 մսուր մանկապարտեզ» համայնքային ոչ առևտրային կազմակերպության տնօրենի թեկնածությանը համաձայնություն տալու մասին։

13.Հայաստանի Հանրապետության Սյունիքի մարզի Քաջարան համայնքի «Քաջարանի մշակույթի պալատ» համայնքային ոչ առևտրային կազմակերպության տնօրենի թեկնածությանը համաձայնություն տալու մասին։

14.Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25–ի N 97-Ն որոշման N 3 հավելվածում փոփոխություն և լրացում կատարելու մասին։

15.Հայաստանի Հանրապետության Սյունիքի մարզի Քաջարան համայնքի բյուջեի պահուստային ֆոնդից գումար հատկացնելու մասին։

16.Քաջարան համայնքի Քաջարան քաղաքի Շահումյան 8, Բակունցի 5, Բակունցի 9, Խանջյան 12, Խանջյան 6, Խանջյան 8, Լեռնագործների 17, Լեռնագործների 19, Չարենց 5 բազմաբնակարան շենքերի ընդհանուր բաժնային սեփականության գույքի նորոգում ծրագրի շրջանակներում՝ շենքերի խոցելի խմբերի բնակիչների համաֆինասավորման տասը տոկոս վճարը փոխհատուցելու մասին։

17.Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25–ի N 96-Լ որոշման N 3 հավելվածում փոփոխություններ և լրացումներ կատարելու մասին։

18.Հայաստանի Հանրապետության Սյունիքի մարզի Քաջարան համայնքի ավագանու 2025 թվականի ապրիլի 18–ի N 28-Լ որոշման N 4, N 5 և N 6 հավելվածներում փոփոխություններ և լրացումներ կատարելու մասին։

19.Հայաստանի Հանրապետության Սյունիքի մարզի Քաջարան համայնքի ավագանու յոթերորդ նստաշրջանի հերթական նիստի գումարման օրը սահմանելու մասին։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 71-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25-Ի ԹԻՎ 106-Ն ՈՐՈՇՄԱՆ №1, №2, № 3 ԵՎ № 6 ՀԱՎԵԼՎԱԾՆԵՐԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ***

**(Զեկ. ՍԻՐԱՆՈՒՅՇ ԱՆԴՐԵԱՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետի, «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասի, «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդված 9-րդ մասի, 33-րդ հոդվածի 1-ին մասի 3-րդ կետի և 34-րդ հոդվածի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին ***որոշում է․***

1.Հաստատել Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի թիվ 106-Ն որոշման №1, №2, № 3 և № 6 հավելվածները՝ նոր խմբագրությամբ։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 72-Ն)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵԻ ԵՐԿՐՈՐԴ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅԱՆ ԿԱՏԱՐՄԱՆ ՄԱՍԻՆ***

**(Զեկ. ՍԻՐԱՆՈՒՅՇ ԱՆԴՐԵԱՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 6-րդ կետով և 38-րդ հոդվածի 1-ին մասի 1-ին կետով, «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասով, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1. Ընդունել ի գիտություն՝ Հայաստանի Հանրապետության Սյունիքի մարզի Քաջարան համայնքի 2025 թվականի բյուջեի երկրորդ եռամսյակի կատարման հաշվետվությունը՝ համաձայն №1, №2, №3, №4, №5 և №6 հավելվածների:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 73-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ 2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ***

**(Զեկ. ՍԻՐԱՆՈՒՅՇ ԱՆԴՐԵԱՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 27.1-ին հոդվածով և հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին ***որոշում է.***

1.Հաստատել Հայաստանի Հանրապետության Սյունիքի մարզի Քաջարան համայնքի 2026-2028 թվականների միջնաժամկետ ծախսերի ծրագիրը` համաձայն հավելված №1-ի։

2.Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 74-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՀՈՂԱՅԻՆ ՀԱՇՎԵԿՇՌԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 10-րդ կետով, հիմք ընդունելով Հայաստանի Հանրապետության կառավարության 2000 թվականի հոկտեմբերի 23-ի «Հայաստանի Հանրապետության հողային հաշվեկշիռը կազմելու կարգը հաստատելու մասին» թիվ 656 որոշմամբ հաստատված կարգի 9-րդ կետը, Քաջարան համայնքի ղեկավարի կողմից կազմված Քաջարան համայնքի 2025 թվականի հողային հաշվեկշիռը, համայնքի ավագանին **որոշում է․**

1․Տալ համաձայնություն համայնքի ղեկավարի կողմից կազմված Քաջարան համայնքի 2025 թվականի հուլիսի 1-ի դրությամբ կազմված հողային հաշվեկշռին` համաձայն հավելվածի:

2. Համայնքապետարանի աշխատակազմի քարտուղարին` ապահովել սույն որոշումից բխող անհրաժեշտ գործառույթների իրականացումը:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 75-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՑԱՄԱՔԱՅԻՆ ՏԱՐԱԾՔԻ ԾԱԾԿՈՒՅԹԻ ԴԱՍԱԿԱՐԳՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 10-րդ կետով, համաձայն Հայաստանի Հանրապետության կառավարության 2019 թվականի ապրիլի 11-ի «Հայաստանի Հանրապետության ցամաքային տարածքի ծածկույթի դասակարգման կարգը հաստատելու մասին»թիվ 431-Ն որոշմամբ հաստատված կարգի 13-րդ կետի, և հաշվի առնելով 2025 թվականի հուլիսի 1-ի դրությամբ կազմված Քաջարան համայնքի հողային հաշվեկշիռը, Քաջարան համայնքի ավագանին **որոշում է․**

1.Տալ համաձայնություն 2025 թվականի հուլիսի 1-ի դրությամբ կազմված Քաջարան համայնքի ցամաքային տարածքի ծածկույթի դասակարգմանը` համաձայն հավելվածի:

2.Համայնքի ղեկավարին՝ Քաջարան համայնքի ցամաքային տարածքի ծածկույթի դասակարգումը սահմանված կարգով ներկայացնել ՀՀ Սյունիքի մարզպետին:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 76-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՔԱՋԱՐԱՆ ՔԱՂԱՔԻ ԼԵՌՆԱԳՈՐԾՆԵՐ ՓՈՂՈՑ 11 ՇԵՆՔ 35 ՏԱՐԱԾՔ ՀԱՍՑԵՈՒՄ ԳՏՆՎՈՂ ԱՆԴՐԱՆԻԿ ՎԱՉՈՅԻ ԳԱԼՍՏՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏԱՐԱԾՔԸ ՎԱՐՁԱԿԱԼԵԼՈՒ ԵՎ «ՔԱՋԱՐԱՆԻ ՀԱՄԱՅՆՔԱՊԵՏԱՐԱՆԻ ԳՐԱԴԱՐԱՆԱՅԻՆ ՄԻԱՎՈՐՈՒՄ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 6-րդ և 42-րդ կետերով, ՀՀ քաղաքացիական օրենսգրքի 35-րդ գլխով, հաշվի առնելով Անդրանիկ Վաչոյի Գալստյանի համաձայնությունը և Քաջարան համայնքի ղեկավարի առաջարկությունը, Քաջարան համայնքի ավագանին **որոշում է․**

1.Վարձակալել ՀՀ Սյունիքի մարզ, Քաջարանի համայնք, ք.Քաջարան Լեռնագործների փողոց 11 շենքի, 35 տարածք հասցեում գտնվող Անդրանիկ Վաչոյի Գալստյանին սեփականության իրավունքով պատկանող 59,2 քմ մակերեսով տարածքը անորոշ ժամկետով՝ ամսական 110000 /մեկ հարյուր տաս հազար/ ՀՀ դրամով, և անհատույց օգտագործման իրավունքով տրամադրել «Քաջարանի համայնքապետարանի գրադարանային միավորում» ՀՈԱԿ-ին:

2. Սույն որոշումից բխող գործառույթներն իրականացնել օրենսդրությամբ սահմանված կարգով:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 77-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀՈՂԱՄԱՍԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՓՈՓՈԽՈՒԹՅԱՆ ՆՊԱՏԱԿՈՎ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՀԱՄԱԿՑՎԱԾ ՓԱՍՏԱԹՂԹՈՒՄ ՆԱԽԱՏԵՍՎՈՂ ՓՈՓՈԽՈՒԹՅՈՒՆՆԵՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29-րդ կետով, Հայաստանի Հանրապետության Հողային օրենսգրքի 3-րդ հոդվածի 1-ին կետով, համաձայն Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշման Հավելված 1-ի 56-րդ կետի, հաշվի առնելով ՀՀ ՏԿԵՆ կողմից տրամադրված N Լ-776 Լեռնահատկացման ակտը և Օգտակար հանածոների արդյունահանման NՇԱԹ-29/776 թույլտվությունը, «Մալկես» ՍՊԸ տնօրեն Հայկ Առաքելյանի դիմումը, Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․

1. Հավանություն տալ Սյունիք-5 միկրոռեգիոնալ մակարդակի տարածական պլանավորման փաստաթղթերում կատարել փոփոխություն, ըստ որի առաջարկվում է՝ ՀՀ Սյունիքի մարզի Քաջարան համայնքի Լեռնաձոր բնակավայրում գտնվող համայնքի սեփականություն հանդիսացող 0,4959 հա գյուղատնտեսական նշանակության այլ հողերից / կադաստրային ծածկագիր՝ 09-038-0723-0011/, փոխադրել արդյունաբերության, ընդերքօգտագործման և այլ արտադրական նշանակության հողերի կատեգորիա՝ «ընդերքի օգտագործման համար տրամադրված» գործառնական նշանակությամբ։

2․Համայնքի ղեկավարին` կազմել և օրենսդրությամբ սահմանված կարգով հողերի օգտագործման ժամանակավոր սխեմաների համաձայնեցման միջգերատեսչական հանձնաժողովի քննարկմանը ներկայացնել համապատասխան հողաշինարարական գործը։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 78-Ա)

**ԼՍԵՑԻՆ**

***ՔԱՋԱՐԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐՈՎ /ԱՃՈՒՐԴՈՎ/ ՎԱՃԱՌԵԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով«Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, 80-րդ հոդվածի 2-րդ մասով,համաձայն Հայաստանի Հանրապետության Հողային օրենսգրքի 67-րդ հոդվածի, ՀՀ կառավարության 2001 թվականի ապրիլի 12-ի թիվ 286-Ն որոշման կարգի 5-րդ մասի դրույթների և հաշվի առնելով «Կալգարի» ՍՊԸ կողմից տրված 01/09/2025թ․տրված գնահատության հաշվետությունները, Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին **որոշում է.**

1. Համաձայնություն տալ համայնքի ղեկավարի առաջարկությանը և Քաջարան համայնքի վարչական տարածքում գտնվող հետևյալ հողամասերը հրապարակային սակարկություններով /աճուրդով/ օտարել`

ա/ ԼՕՏ 1.ՀՀ Սյունիքի մարզի Քաջարան համայնքի գյուղ Կավճուտ 3-րդ թաղամաս 13/3 հասցեում գտնվող 09-038-0007-0027 կադսատրային ծածկագրով Քաջարան համայնքի սեփականություն հանդիսացող 0,03104 հա բնակավայրերի նշանակության բնակելի կառուցապատման հողամասը՝ բնակելի տուն կառուցելու նպատակով, մեկնարկային գին սահմանելով 1440000 /մեկ միլիոն չորս հարյուր քառասուն հազար/ ՀՀ դրամ։

բ/ ԼՕՏ 2․ՀՀ Սյունիքի մարզի Քաջարան համայնքի գյուղ Քաջարանց 2-րդ փողոց  74/2 հասցեում գտնվող 09-109-0016-0012 կադաստրային ծածկագրով Քաջարան համայնքի սեփականություն հանդիսացող 0,0334 հա բնակավայրերի նշանակության բնակելի կառուցապատման հողամասը՝ բնակելի տուն կառուցելու նպատակով, մեկնարկային գին սահմանելով 150000 /մեկ հարյուր հիսուն հազար/ ՀՀ դրամ։

գ/ ԼՕՏ 3. ՀՀ Սյունիքի մարզի Քաջարան համայնքի գյուղ Քաջարանց 2-րդ փողոց 16 հասցեում գտնվող 09-109-0011-0025 կադաստրային ծածկագրով Քաջարան համայնքի սեփականություն հանդիսացող 0,04866 հա բնակավայրերի նշանակության բնակելի կառուցապատման հողամասը՝ բնակելի տուն կառուցելու նպատակով, մեկնարկային գին սահմանելով 220000 /երկու հարյուր քսան հազար/ ՀՀ դրամ։

դ/ ԼՕՏ 4.ՀՀ Սյունիքի մարզի Քաջարան համայնքի Քաջարան քաղաքի Խ․Աբովյան փողոց 1/1 հասցեում գտնվող 09-007-0017-0042 կադաստրային ծածկագրով Քաջարան համայնքի սեփականություն հանդիսացող 0,00267 հա բնակավայրերի նշանակության հասարակական կառուցապատման հողամասը՝ խանութ սրահ կառուցելու նպատակով, մեկնարկային գին սահմանելով 710000 /յոթ հարյուր տաս հազար/ ՀՀ դրամ։

2․Սույն որոշման 1-ին կետով սահմանված հողամասերի օտարման պայմանագրում ամրագրել Քաջարան համայնքի՝ նշված հողամասերի առաջնային հետգնման իրավունքը և ծրագրի իրականացման ժամկետ սահմանել 2 /երկու/ տարի:

3․Սույն որոշումից բխող գործառույթներն իրականացնել օրենսդրությամբ սահմանված կարգով։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 79-Ա)

**ԼՍԵՑԻՆ**

***«ԱԺԴԱՆԱԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՂԱՔ ՔԱՋԱՐԱՆԻ ՄՈՆՑՈՆԻՏՆԵՐԻ ՀԱՆՔԱՎԱՅՐԻՑ ՕԳՏԱԿԱՐ ՀԱՆԱԾՈՅԻ ԱՐԴՅՈՒՆԱՀԱՆՈՒՄ, ԸՆԴԵՐՔՕԳՏԱԳՈՐԾՈՒՄ» ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՎԵՐԱԲԵՐՅԱԼ***

**(Զեկ. ԳԱՐԵԳԻՆ ԳԱԲՐԻԵԼՅԱՆ)**

Ղեկավարվելով «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 42-րդ կետով, հիմք ընդունելով «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի և ՀՀ կառավարության 2023 թվականի դեկտեմբերի 28-ի թիվ 2343-Ն որոշման պահանջները և հաշվի առնելով օգոստոսի 8-ին ժամը 15։00-ին, Քաջարանի համայնքապետարանի նիստերի դահլիճում (հասցե՝ ՀՀ Սյունիքի մարզ, ք․Քաջարան, Լեռնագործների 4) կայացած հանրային քննարկման արդյունքները, Հայաստանի Հանրապետության Սյունիքի մարզի Քաջարան համայնքի ավագանին **որոշում է**

1. Տալ նախնական համաձայնություն «Աժդանակ» ՍՊ ընկերության կողմից նախատեսվող՝ «ՀՀ Սյունիքի մարզի քաղաք Քաջարանի մոնցոնիտների հանքավայրից օգտակար հանածոյի արդյունահանում, ընդերքօգտագործում» գործունեությանը։

2. Սույն որոշումն ուժի մեջ է մտնում «Աժդանակ» ՍՊ ընկերությանը իրազեկելու պահից։

|  |  |  |
| --- | --- | --- |
| Կողմ-0 | Դեմ-9 | Ձեռնպահ-0 |

Որոշման նախագիծ ընդունված է դեմ քվեարկությամբ. (կցվում է որոշում N 80-Ա)

**ԼՍԵՑԻՆ**

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 23-Ի ԹԻՎ 47-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետի, «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին և 4-րդ մասերի ու 37-րդ հոդվածի 1-ին մասի դրույթներով, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.Հաստատել «Հայաստանի Հանրապետության Սյունիքի մարզի Քաջարանի համայնքապետարանի աշխատակազմ» կառավարչական հիմնարկի կանոնադրությունը նոր խմբագրությամբ՝ համաձայն հավելվածի։

2.ՈՒժը կորցրած ճանաչել Հայաստանի Հանրապետության Սյունիքի մարզի Քաջարան համայնքի ավագանու 2019 թվականի դեկտեմբերի 23-ի թիվ 47-Ա որոշումը:

3.Սույն որոշումն ուժի է մտնում սույն որոշման հավելվածն իրավաբանական անձանց պետական ռեգիստրի միասնական գրանցամատյանում գրանցման պահից:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 81-Լ)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ «ՔԱՋԱՐԱՆԻ ԹԻՎ 2 ՄՍՈՒՐ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏՆՕՐԵՆԻ ԹԵԿՆԱԾՈՒԹՅԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 16-րդ կետի դրույթով և հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը և Ռուզաննա Սպարտակի Առաքելյանի 2025 թվականի սեպտեմբերի 05-ի դիմումը, Հայաստանի Հանրապետության Սյունիքի մարզի Քաջարան համայնքի ավագանին **որոշում է՝**

1.Համաձայնություն տալ Քաջարան համայնքի ղեկավարի առաջարկությանը Ռուզաննա Սպարտակի Առաքելյանին ՀՀ Սյունիքի մարզի Քաջարան համայնքի «Քաջարանի թիվ 2 մսուր մանկապարտեզ» համայնքային ոչ առևտրային կազմակերպության տնօրենի պաշտոնում նշանակելուն:

2.Սույն որոշումն ուժի մեջ է մտնում 2025 թվականի սեպտեմբերի 29-ից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 82-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ «ՔԱՋԱՐԱՆԻ ԹԻՎ 3 ՄՍՈՒՐ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏՆՕՐԵՆԻ ԹԵԿՆԱԾՈՒԹՅԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 16-րդ կետի դրույթով և հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը և Նաիրա Գեղամի Գևորգյանի 2025 թվականի սեպտեմբերի 05-ի դիմումը, Հայաստանի Հանրապետության Սյունիքի մարզի Քաջարանհամայնքի ավագանին **որոշում է՝**

1.Համաձայնություն տալ Քաջարան համայնքի ղեկավարի առաջարկությանը Նաիրա Գեղամի Գևորգյանին ՀՀ Սյունիքի մարզի Քաջարան համայնքի «Քաջարանի թիվ 3 մսուր մանկապարտեզ» համայնքային ոչ առևտրային կազմակերպության տնօրենի պաշտոնում նշանակելուն:

2.Սույն որոշումն ուժի մեջ է մտնում 2025 թվականի սեպտեմբերի 29-ից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 83-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ «ՔԱՋԱՐԱՆԻ ՄՇԱԿՈՒՅԹԻ ՊԱԼԱՏ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏՆՕՐԵՆԻ ԹԵԿՆԱԾՈՒԹՅԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 16-րդ կետի դրույթով և հաշվի առնելով Հայաստանի Հանրապետության Սյունիքի մարզի Քաջարանհամայնքի ղեկավարի առաջարկությունը և Նարա Համբարձումի Մկրտչյանի 2025 թվականի սեպտեմբեր 05-ի դիմումը, Հայաստանի Հանրապետության Սյունիքի մարզի Քաջարան համայնքի ավագանին **որոշում է՝**

 1.Համաձայնություն տալ Քաջարան համայնքի ղեկավարի առաջարկությանը Նարա Համբարձումի Մկրտչյանին ՀՀ Սյունիքի մարզի Քաջարան համայնքի «Քաջարանի մշակույթի պալատ» համայնքային ոչ առևտրային կազմակերպության տնօրենի պաշտոնում նշանակելուն:

2.Սույն որոշումն ուժի մեջ է մտնում 2025 թվականի սեպտեմբերի 29-ից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 84-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25–Ի N 97-Ն ՈՐՈՇՄԱՆ N 3 ՀԱՎԵԼՎԱԾՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 18-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետի 3-րդ մասի և 34-րդ հոդվածi 1-ին մասի դրույթներով և հիմք ընդունելով «Զանգեզուրի պղնձամոլիբդենային կոմբինատ» ՓԲ ընկերության և Հայաստանի Հանրապետության Սյունիքի մարզի Քաջարան համայնքի (այսուհետ՝ Համայնք) միջև 2025 թվականի ապրիլի 8-ին կնքված Սոցիալական օբյեկտների փոխանցման մասին մտադրությունների հուշագիրը, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի N 97-Ն որոշման N3 հավելվածում կատարել հետևյալ փոփոխությունը և լրացումը՝

·N 3 հավելվածի 1-ին կետի 10)-րդ ենթակետի երկրորդ տողից հետո ավելացնել նոր երրորդ տող՝ «Քաջարանի թիվ 2 մսուր մանկապարտեզ» ՀՈԱԿ, տեղական վճարի դրույքաչափը՝ 3000 (երեք հազար),

·N 3 հավելվածի 1-ին կետի 10)-րդ ենթակետի երրորդ տողից հետո ավելացնել նոր չորրորդ տող՝ «Քաջարանի թիվ 3 մսուր մանկապարտեզ» ՀՈԱԿ, տեղական վճարի դրույքաչափը՝ 3000 (երեք հազար),

2.Սույն որոշումն ուժի մեջ է մտնում 2025 թվականի հոկտեմբերի 1-ից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 85-Ն)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԲՅՈՒՋԵԻ ՊԱՀՈՒՍՏԱՅԻՆ ՖՈՆԴԻՑ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ***

**(Զեկ. ՍԻՐԱՆՈՒՅՇ ԱՆԴՐԵԱՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 90-րդ հոդվածի 2-րդ մասով և հաշվի առնելով Գեղի վարչական ղեկավարի 2025 թվականի օգոստոսի հինգի զեկուցագիրը, Քաջարան համայնքի Գեղի գյուղի բնակչուհի՝ Էմմա Գասպարյանի 2025 թվականի օգոստոսի 18-ի դիմումը, Հայաստանի Հանրապետության Սյունիքի մարզի Քաջարան համայնքի Գեղի գյուղում կենդանիների ոչնչացման ուսումնասիրության, վնասի գնահատման հանձնաժողովի արձանագրությունը, «Քաջարան» համատիրության նախագահ Վիլիկ Համբարձումյանի 2025 թվականի սեպտեմբերի 05-ի գրությունը, Քաջարան համայնքի ղեկավարի առաջարկությունը՝ Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

Հայաստանի Հանրապետության Սյունիքի մարզի Քաջարան համայնքի բյուջեի պահուստային ֆոնդից կատարել հատկացում.

1.Էմմա Գասպարյանին՝ 1 000 000 (մեկ միլիոն) ՀՀ դրամ կենդանիների անկմամբ հասցված վնասի չափը մեղմացնելու նպատակով,

2.«Քաջարան» համատիրությանը՝ 500 000 (հինգ հարյուր հազար) ՀՀ դրամ նկուղային հարկերում խմելաջրի և կոյուղու վթարները կանխելու նպատակով,

3.Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 86-Ա)

**ԼՍԵՑԻՆ**

***ՔԱՋԱՐԱՆ ՀԱՄԱՅՆՔԻ ՔԱՋԱՐԱՆ ՔԱՂԱՔԻ ՇԱՀՈՒՄՅԱՆ 8, ԲԱԿՈՒՆՑԻ 5, ԲԱԿՈՒՆՑԻ 9, ԽԱՆՋՅԱՆ 12, ԽԱՆՋՅԱՆ 6, ԽԱՆՋՅԱՆ 8, ԼԵՌՆԱԳՈՐԾՆԵՐԻ 17, ԼԵՌՆԱԳՈՐԾՆԵՐԻ 19, ՉԱՐԵՆՑ 5 ԲԱԶՄԱԲՆԱԿԱՐԱՆ ՇԵՆՔԵՐԻ ԸՆԴՀԱՆՈՒՐ ԲԱԺՆԱՅԻՆ ՍԵՓԱԿԱՆՈՒԹՅԱՆ ԳՈՒՅՔԻ ՆՈՐՈԳՈՒՄ ԾՐԱԳՐԻ ՇՐՋԱՆԱԿՆԵՐՈՒՄ՝ ՇԵՆՔԵՐԻ ԽՈՑԵԼԻ ԽՄԲԵՐԻ ԲՆԱԿԻՉՆԵՐԻ ՀԱՄԱՖԻՆՆԱՍԱՎՈՐՄԱՆ ՏԱՍԸ ՏՈԿՈՍ ՎՃԱՐԸ ՓՈԽՀԱՏՈՒՑԵԼՈՒ ՄԱՍԻՆ***

**(Զեկ. ԳԱՐԵԳԻՆ ԳԱԲՐԻԵԼՅԱՆ)**

Ղեկավարվելով «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 42-րդ կետով, հիմք ընդունելով Քաջարան համայնքապետարանի և ՄԱԶԾ-ի միջև կնքված համաձայնագրի 3-րդ հավելվածի դրույթները և հաշվի առնելով Քաջարան համայնքի ղեկավարի առաջարկությունը, ՀՀ Սյունիքի մարզի Քաջարան համայնքի ավագանին **որոշում է․**

1.Տալ համաձայնություն փոխհատուցելու բազմաբնակարան շենքերի համաֆիննասավորման տասը տոկոս վճարը Քաջարան համայնքի Քաջարան քաղաքի Շահումյան 8, Բակունցի 5, Բակունցի 9, Խանջյան 12, Խանջյան 6, Խանջյան 8, Լեռնագործների 17, Լեռնագործների 19, Չարենց 5 շենքերի հետևյալ խոցելի խմբերին՝

·միայն թոշակառուներից կազմված ընտանիքներին,

·ընտանեկան նպաստ ստացող ընտանիքներին,

·հաշմանդամության կարգ ունեցող անդամ ունեցող ընտանիքներին,

·չորս և ավելի երեխաներ ունեցող ընտանիքներին,

·փախստականի կարգավիճակ ունեցող ընտանիքներին։

2․Համաֆինանսավորման նշված ծախսերը փոխհատուցել ՄԱԶԾ-ի և Քաջարան համայնքապետարանի միջև կնքված համաձայնագրի հիման վրա ստացված գումարներից։

3․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 87-Լ)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25–Ի N 96-Լ ՈՐՈՇՄԱՆ N 3 ՀԱՎԵԼՎԱԾՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, 35-րդ հոդվածի 1-ին մասի 6-րդ և 7-րդ կետերով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետի 3-րդ մասի և 34-րդ հոդվածների դրույթներով և հիմք ընդունելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի N 96-Լ որոշման N3 հավելվածում կատարել հետևյալ փոփոխությունները և լրացումները՝

·2-րդ տողի՝ պաշտոնային և ժամային դրույքաչափը՝«336 000» թիվը փոխարինել «400 000» թվով,

·3-րդ տողի՝ պաշտոնային և ժամային դրույքաչափը՝«320 000» թիվը փոխարինել «350 000» թվով,

·20-րդ տողի՝ պաշտոնային և ժամային դրույքաչափը՝«267 000» թիվը փոխարինել «230 000» թվով,

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 88-Լ)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ԱՊՐԻԼԻ 18–Ի N 28-Լ ՈՐՈՇՄԱՆ N 4 ԵՎ N 5 ՀԱՎԵԼՎԱԾՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, 35-րդ հոդվածի 1-ին մասի 6-րդ և 7-րդ կետերով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետի 3-րդ մասի և 34-րդ հոդվածների դրույթներով և հիմք ընդունելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.Հայաստանի Հանրապետության Սյունիքի մարզի Քաջարան համայնքի ավագանու 2025 թվականի ապրիլի 18-ի N 28-Լ որոշման N 4 հավելվածում կատարել հետևյալ փոփոխությունը և լրացումը՝

·2-րդ տողի՝ պաշտոնային և ժամային դրույքաչափը՝ «336 000» թիվը փոխարինել «400000» թվով,

·3-րդ տողի՝ պաշտոնային և ժամային դրույքաչափը՝ «320 000» թիվը փոխարինել «350000» թվով,

·13-րդ տող հաստիքային միավոր սյունյակում «1» թիվը փոխարինել «2» թվով,

·19-րդ տողի՝ պաշտոնային և ժամային դրույքաչափը՝«267 000» թիվը փոխարինել «230 000» թվով,

·22-րդ տողի՝ պաշտոնային և ժամային դրույքաչափը՝«215 000» թիվը փոխարինել «230000» թվով,

·23-րդ տողի՝ «հաստիքների անվանումը՝ նկարչության դաստիարակ, հաստիքային միավորը՝ 1, պաշտոնային և ժամային դրույքաչափը՝ 226000, ընդամենը՝ 226 000» գրառումը փոխարինել «հաստիքների անվանումը՝ դռնապահ, հաստիքային միավորը՝ 1, պաշտոնային և ժամային դրույքաչափը՝ 185000, ընդամենը՝ 185000» գրառմամբ,

·24-րդ տողից հետո լրացնել նոր 25-րդ տող՝ «հաստիքների անվանումը՝ հանդերձապահ, հաստիքային միավորը՝ 1, պաշտոնային և ժամային դրույքաչափը՝ 185000, ընդամենը՝ 185000»,

·Աշխատակազմի թվաքանակը՝ «40» թիվը փոխարինել «41» թվով։

2.Հայաստանի Հանրապետության Սյունիքի մարզի Քաջարան համայնքի ավագանու 2025 թվական ի ապրիլի 18-ի N 28-Լ որոշման N5 հավելվածում կատարել հետևյալ փոփոխությունը և լրացումը՝

·2-րդ տողի՝ պաշտոնային և ժամային դրույքաչափը՝ «336 000» թիվը փոխարինել «400000» թվով,

·3-րդ տողի՝ պաշտոնային և ժամային դրույքաչափը՝ «320 000» թիվը փոխարինել «350 000» թվով,

·13-րդ տողի հաստիքային միավոր սյունյակում «1» թիվը փոխարինել «2» թվով,

·19-րդ տողի՝ պաշտոնային և ժամային դրույքաչափը՝ «267 000» թիվը փոխարինել «230 000» թվով,

·22-րդ տողի՝ պաշտոնային և ժամային դրույքաչափը՝ «215 000» թիվը փոխարինել «230 000» թվով,

·23-րդ տողի՝ «հաստիքների անվանումը՝ նկարչության դաստիարակ, հաստիքային միավորը՝ 1, պաշտոնային և ժամային դրույքաչափը՝ 226000, ընդամենը՝ 226 000» գրառումը փոխարինել «հաստիքների անվանումը՝ դռնապահ, հաստիքային միավորը՝ 1, պաշտոնային և ժամային դրույքաչափը՝ 185000, ընդամենը՝ 185000» գրառմամբ,

·24-րդ տողից հետո լրացնել նոր 25-րդ տող՝ «հաստիքների անվանումը՝ հանդերձապահ, հաստիքային միավորը՝ 1, պաշտոնային և ժամային դրույքաչափը՝ 185000, ընդամենը՝ 185000»,

·Աշխատակազմի թվաքանակը՝ «40» թիվը փոխարինել «41» թվով։

3.Հայաստանի Հանրապետության Սյունիքի մարզի Քաջարան համայնքի ավագանու 2025 թվականի ապրիլի 18-ի N 28-Լ որոշման N6 հավելվածում կատարել հետևյալ փոփոխությունը և լրացումը՝

·3-րդ տողի՝ ընդամենը նոր՝«340 000» թիվը փոխարինել «370000» թվով,

·4-րդ տողի՝ ընդամենը նոր՝«347 000» թիվը փոխարինել «400000» թվով,

·8-րդ տողի՝ ընդամենը նոր՝«267 000» թիվը փոխարինել «300000» թվով, ընդամենը փաստացի աշխատավարձ՝ «801 000» թիվը փոխարինել «900000» թվով,

·22-րդ տողից հետո լրացնել նոր 23-րդ տող՝ «հաստիքների անվանումը՝ Տնօրենի տեղակալ կազմակերպչական գծով, հաստիքային միավորը՝ 1, ընդամենը նոր՝ 400000, ընդամենը փաստացի աշխատավարձ՝ 400 000»,

·23-րդ տողից հետո լրացնել նոր 24-րդ տող՝ «հաստիքների անվանումը՝ Փականագործ-էլեկտրամոնտյոր, հաստիքային միավորը՝ 1, ընդամենը նոր՝ 340000, ընդամենը փաստացի աշխատավարձ՝ 340 000»,

·24-րդ տողից հետո լրացնել նոր 25-րդ տող՝ «հաստիքների անվանումը՝ Օտար լեզվի մասնագետ (ֆրանսերեն), հաստիքային միավորը՝ 1, ընդամենը նոր՝ 274000, ընդամենը փաստացի աշխատավարձ՝ 274 000»,

·Աշխատակազմի թվաքանակը՝ «38» թիվը փոխարինել «41» թվով։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 89-Լ)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ՀԵՐԹԱԿԱՆ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 62-րդ հոդվածի դրույթներով, ՀՀ Սյունիքի մարզի Քաջարան համայնքի ավագանու կանոնակարգի 6-րդ բաժնի 6․1-րդ և 6․2-րդ կետերով, Հայաստանի Հանրապետության Սյունիքի մարզի Քաջարան համայնքի ավագանին **որոշում է՝**

1.Հայաստանի Հանրապետության Սյունիքի մարզի Քաջարան համայնքի ավագանու յոթերորդ նստաշրջանի հերթական նիստի գումարման օր և ժամ սահմանել 2025 թվականի հոկտեմբերի 17-ը՝ ժամը 15:00:

2.Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-9 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 90-Ա)

|  |  |
| --- | --- |
|  | Ավագանու անդամներ՝ |
|  | **ՄԱՆՎԵԼ ՓԱՐԱՄԱԶՅԱՆ —————————**  **ԱՐՄԵՆ ԱՌԱՔԵԼՅԱՆ —————————**  **ԱՐՄԵՆ ԱՌԱՔԵԼՅԱՆ —————————**  **ԳՈՌ ԲԱԲԱՋԱՆՅԱՆ —————————**  **ԴԱՎԻԹ ԳԵՎՈՐԳՅԱՆ —————————**  **ԱՆՆԱ ԴԱՆԻԵԼՅԱՆ —————————**  **ԱՐԵՎԻԿ ՀԱՅՐԱՊԵՏՅԱՆ —————————**  **ԿԱՐԻՆԵ ՄԱԿԻՅԱՆ —————————**  **ԴԵՐԵՆԻԿ ՍՏԵՓԱՆՅԱՆ —————————** |

**ՆԻՍՏԸ ՎԱՐՈՂՄԱՆՎԵԼ ՓԱՐԱՄԱԶՅԱՆ**

**Նիստն արձանագրեց Մագաղատ Ավետիսյանը**